Takáč, Richard, poslanec NR SR (2021-05-11):
Ďakujem veľmi pekne za slovo, pán predsedajúci. Kolegyne, kolegovia, dovoľte, aby som sa ja teda vyjadril k petícii, ktorú tu momentálne prerokúvavame. Tak ako už bolo povedané, jedná sa o petíciu s názvom Poľovníctvo má zmysel, teda za zachovanie organizovaného poľovníctva na Slovensku. Viacerí ste to tu spomínali, že sa jedná o petíciu, ktorá bola viac-menej odovzdaná hlavne fyzicky, čiže petičnými hárkami. Porovnávali ste to s petíciou Klíma ťa potrebuje, ktorá bola viac-menej riešená len elektronicky. Dovoľte mi vám povedať aj čísla, aby ste všetci vedeli, kde bolo odovzdaných 137 241 podpisov, reálne podpisov v rámci petičných hárkov a 16 187 podpisov, ktoré boli, ktoré boli odovzdané elektronicky. Dovoľte mi povedať, lebo som to tu dnes nezachytil, tú informáciu o tom, že z akého dôvodu vznikla táto petícia minulý rok, ktorú spustila organizácia, teda jednak Slovenská poľovnícka komora, ale všetci, všetci poľnohospodári... poľno... teda poľovníci na Slovensku. Minulý rok asi zhruba na jeseň, ak sme dostali dobré informácie, bola vytvorená pracovná skupina v rámci ministerstva pôdohospodárstva a životného prostredia, kde sa mali chystať legislatívne zmeny v rámci zákona o poľovníctve. Do tejto skupiny boli zainteresovaní, a teda prizvaní aj odborníci zo Slovenskej poľovníckej komory a dotknutých ďalších organizácií, kde mali rokovať o tom, akým spôsobom sa bude tento zákon o poľovníctve novelizovať. A bolo na tom prvom stretnutí, ktoré sa, ktoré bolo v Palárikove, sa dohodli spoločne všetci spolu s ministerstvom na tom, že akým spôsobom sa budú v rámci tejto novelizácie tohto zákona uberať. A tam vznikol ten prvotný problém, že v rámci tejto skupiny, po tejto pracovnej skupine, neplatilo na tom, čo sa tam dohodli. To znamená, že vôbec ministerstvo neakceptovalo týchto, tieto pripomienky, ktoré boli odborné, týchto poľovníkov z týchto jednotlivých skupín a to bol ten jeden základný dôvod, kde Slovenská poľovnícka komora spolu s ostatnými poľovníkmi spustila túto, túto petíciu. Viackrát to tu dnes bolo spomínané a to je samotná organizácia Slovenská poľovnícka komora a následne jej povinné, nepovinné členstvo, resp. povinné poplatky, resp. nepovinné poplatky. Ale ja, ak si dobre pamätám, možnože ma pán predseda výboru doplní, minulý rok, keď sa predkladalo do Národnej rady Kilečko, ktoré chystal pán minister hospodárstva, nám tam bolo tak nepriamo podsunuté asi zrušenie povinného členstva v rámci Slovenskej poľovníckej komory. Ja som rád, že sme toto zachytili a sa nám to podarilo stadeto odstrániť. Čiže už bolo zrejmé minulý rok v rámci, v rámci tohto Kilečka, že boli tu snahy jednotlivých poslancov, alebo teda určitých skupín v rámci Národnej rady tieto veci presadiť. A hlavne z tohto dôvodu vznikla, vznikla táto petícia. Ja som rád, že na výbore sme mali možnosť si vypočuť zástupcov petície ktorí, myslím si, že aj kolegom z koalície niektorým, ktorí vystúpili, a nejako tak, by som povedal, že útočne voči, voči Slovenskej poľovníckej komore a poľovníctvu ako takému, tak títo zástupcovia z tejto, z tejto petície nám jednoznačne, myslím si, že vyvrátili všetky veci, ktoré boli na výbore povedané. A ja som rád, a možnože keby boli aj tu, v tomto pléne, tak by každý z vás si spravil možnože úplne iný obraz na to. Tak ako bolo spomenuté, je tam šesť bodov v rámci petície. A ja si myslím, že do veľkej miery sa na nich zhodujeme a storočná tradícia na Slovensku má, myslím si, že za to, aby sme vedeli sa k tomu reálne postaviť a nerobiť takéto nejaké veľmi zásadné kroky takým spôsobom, že sa to tu bude pomaly predkladať rôznymi pozmeňovacími návrhmi k jednotlivým zákonom. Treba si uvedomiť a myslím si, že tuto sa zhodneme všetci naprieč koalícii a opozícii, že je potrebné novelizovať zákon o poľovníctve. Uvedomujú si to to aj samotní poľovníci. A dovoľte mi ešte povedať aj pár vecí k aj samotnej Slovenskej poľovníckej komore, ktorí tu viacerí o nej spomínali, že mala byť možnože zrušená, nie byť, aby tam bolo povinné členstvo. Slovenská poľovnícka komora má zhruba 10 zamestnancov na ústredí a má 60 organizačných zložiek, to znamená nejakých 60 zamestnancov po celom Slovensku. Má 12 prenesených kompetencií štátu pod dozorom okresných úradov. A tu si treba uvedomiť, lebo viacerí z vás ste to hovorili aj vo vystúpeniach, a zachytil som informáciu o tom, že tieto všetky činnosti by mal, nemala by vykonávať Slovenská poľovnícka komora, ale mali by to vykonávať jednotlivé pozemkovo-lesné úrady, teda odbory, ktoré sa nachádzajú na okresných úradoch, ale tuto si treba uvedomiť, ja poznám množstvo týchto ľudí, zamestnancov, radových referentov na týchto úradoch a oni nestíhajú ani svoju základnú agendu. Ja si neviem, fakt neviem si predstaviť, ako by dokázali zastrešiť týchto 12 prenesených kompetencií, a myslím si, že určite by to stálo štát omnoho viacej finančných prostriedkov, ako, ako to stojí, ako to stojí teraz. Samozrejme, Slovenská poľovnícka komora má viac ako 5 000 funkcionárov, z čoho 3 000 má špeciálnu kvalifikáciu. Je tam zhruba 600 členov odborných hodnotiteľských komisií, či trofejí, alebo výsledkov chovu zveri. Je tam 32 ústredných hodnotiteľov s medzinárodnou kvalifikáciou, 568 kynologických rozhodcov, 673 streleckých rozhodcov a inštruktorov a 550 prednášateľov. Treba si uvedomiť, že poľovníctvo ako také nie je len o tom, že niekto zoberie flintu ide do lesa a ide loviť nejakú zver. Už to tu bolo povedané, poľovníctvo má hlavne taký ekologický zmysel aj v tom, že treba sa v prvom rade starať o tú prírodu, o tú zver, ktorá žije v tých, v tých lesoch. Slovenská poľovnícka komora má viacero úloh a to sú tie prenesené kompetencie. Jednak vykonávanie skúšok uchádzačov o poľovný lístok, menuje prednášateľov a skúšobných komisárov pre skúšky z poľovníctva, organizuje odbornú prípravu na poľovnícke skúšky, vydáva poľovné lístky, platnosť poľovných lístkov predlžuje. Organizuje streleckú prípravu uchádzačov, praktické skúšky zo strelectva. Organizuje rôznu, rôzne poľovnícku kynológiu, sokoliarstvo, kontroluje dodržiavanie týchto predpisov na týchto úsekoch. Organizuje a vykonáva chovateľské prehliadky a odbornú príplavu, prípravu členov hodnotiteľských komisií, spolupracuje so štátnymi orgánmi pri príprave rôznych návrhov všeobecných záväzných predpisov. Spolupracuje s ministerstvom na úseku, samozrejme, poľovníctva, napomáha spracovania prvotných štatistických úda... údajov, spolupracuje s ministerstvom v rámci medzinárodných poľovníckych a kynologických, sokoliarskych a iných organizácií, rôznych podujatí v rámci súvislosti s poľovníctvom. Zabezpečuje plnenie úloh rôznych spolu s ministerstvom, riešia aj disciplinárne preverovania držiteľov poľných lístkov. Poľovníctvo ako také musí byť podľa mňa v maximálnej symbióze a spoločne ruka v ruke fungovať s poľnohospodárstvom. Bez toho sa to nedá. A ja mám množstvo aj poľnohospodárov, ktorí sú takým dobrým príkladom toho, ako dokáže fungovať poľnohospodárske družstvo s poľovným revírom. Spoločne vedia fungovať, vzájomne. Už to tu bolo aj spomínané aj my sme to na výbore mali vysvetlené, že všetci hovoríme o tom, že tá zver je premnožená, ale tu si treba uvedomiť, že na to vplývajú viaceré faktory, a nielen samotná, ako tu už bolo povedané niektorými, niektorými poslancami, Slovenská poľovnícka komora. Slovenská poľovnícka komora za tieto veci vôbec nemôže, za to, že je premnožená zver, do istej miery môžu aj niektoré samotné poľovné združenia, že veľakrát možnože aj fyzicky, fiktívne vykazujú ulovenú raticovú zver, ktorú v takom množstve, ako mali nakázané, neulovili. Samozrejme, niekedy aj zlá spolupráca s poľnohospodárskymi subjektami, kde pri lese, pri poľnohospodárskej pôde koľko razy poľovníci žiadajú určitý pás na vysiatie, aby oddelili lesný porast od poľnohospodárskej pôdy, a ja si myslím, že takýchto vecí je strašne veľa. Je veľmi zlé, že takéto veľmi zásadné veci, a mali sme to možnosť dnes vidieť aj na tých vystúpeniach, že to poľovníctvo je veľmi silná téma. Nevedel som, že až takáto, a pritom sa dnes bavíme len o petícii, ktorú podpísalo viac ako 140-tisíc ľudí. (Prerušenie vystúpenia predsedajúcim.)